# LETNI DELOVNI NAČRT VRTCA ZA LETO 2023/2024



## Opredelitev namena dokumenta

Letni delovni načrt je osrednji dokument, s katerim vrtec v Črni na Koroškem zagotavlja načrtno, organizirano in sistematično uresničevanje temeljnih ciljev, načel in nalog predšolske vzgoje, ki so opredeljeni v drugem, tretjem in četrtem členu Zakona o vrtcih.

S pomočjo kurikula za vrtce določamo vsebine, dejavnosti, organizacijo vzgoje in varstva ter pripravljamo pogoje za njihovo izvedbo.

**Izvajanje kurikula**

Kurikul za vrtce je nacionalni dokument, ki je namenjen strokovnemu kadru vrtca za pomoč pri načrtovanju vzgojnega dela in kvalitete vzgoje. Je dokument, ki vključuje tradicijo slovenskih vrtcev, hkrati pa z novejšimi teoretskimi pogledi na zgodnje otroštvo spreminja in nadgrajuje dosedanje delo vrtca.

Programi vrtca vsebujejo cilje in načela Kurikula za vrtce. Kurikulum za vrtce predstavlja potek življenja in dela v vrtcu. Zajema področja: gibanje, jezik, umetnost, narava, matematika in družba.

**Pri oblikovanju letnega delovnega načrta upoštevamo:**

* Zakon o organizaciji in financiranju vzgoje in izobraževanja.
* Zakon o vrtcih.
* Odredbo o normativih in kadrovskih pogojih za opravljanje dejavnosti predšolske vzgoje.
* Dogovor o organiziranju in programih na ravni Občine Črna na Koroškem.
* Belo knjigo o vzgoji in izobraževanju v Republiki Sloveniji.
* Kurikulum za vrtce.

## Vizija, poslanstvo in vrednote vrtca

***2.1 Vizija***

**»Celosten pristop k srečnemu, zdravemu in sproščenemu otroštvu«**

V šolskem letu 2023/2024 bo naša prioriteta igra, kot primarna otrokova dejavnost. Gre za njeno poglobljeno načrtovanje, organizacijo prostora, z redno menjavo kotičkov in igralnega materiala, za pripravo čimbolj zanimivih izzivov, ki pritegnejo pozornost otrok in vplivajo na njihovo aktivnost ter koncentracijo. Prav tako za podrobno in premišljeno evalvacijo vseh aktivnosti ter opazovanje otrok.

**2.2. *Poslanstvo***

To je vrtec, ki nudi otrokom varno, prijazno in spodbudno okolje, kjer bivajo zadovoljni, srečni ter ustvarjalni otroci in odrasli.

Vrtec, v katerem razvijamo partnerski odnos s starši in profesionalni pristop k delu.

Pomagamo otroku, da naredi sam.

Pustimo otroku biti otrok.

Sledimo novim spoznanjem, vnašamo novosti, poglabljamo znanje in ga vtkemo v življenje in delo vrtca. Vzgojno delo gradimo na otrokovih zmožnostih in omogočamo otrokom veliko prostora za igranje, raziskovanje, pridobivanje novih doživetij, iskanje lastnih poti razmišljanja in učenja ob igri. Želimo si, da bi se nadaljevalo dosedanje uspešno sodelovanje s starši na vseh nivojih, od načrtovanja dejavnosti do njihove realizacije. Dosedanja praksa je pokazala, da je vključevanje staršev v delo in življenje vrtca zelo pomembno. Njihova vloga je velikega pomena in vpliva na načrtovanje dela v oddelku, ki temelji na potrebah, željah in interesu otrok. Komunikacija med otrokom, starši in vzgojitelji mora potekati po načelu zaupljivosti in strpnosti.

**Prizadevamo si:**

* za vsestranski razvoj otrokove osebnosti, nadarjenosti ter umskih in telesnih sposobnosti;
* za pripravo otroka na odgovorno življenje v družbi v duhu razumevanja, miru, strpnosti, enakosti med spoloma in prijateljstva, med različnimi narodi, etičnimi, narodnimi in verskimi skupinami (29. člen Konvencije o otrokovih pravicah);
* za krepitev spoštovanja otrokovih staršev, njegove kulturne identitete, jezika in vrednot, nacionalnih vrednot države, iz katere izhaja, in civilizacij, ki se razlikujejo od njegove lastne (29. člen Konvencije o otrokovih pravicah);
* za omogočanje ustreznih pogojev za otrokov osebnostni razvoj ob spoštovanju njegovega dostojanstva, svobode in pravic (26. člen Splošne deklaracije o človekovih pravicah);
* za spodbujanje spoštovanja do sebe, soljudi in okolja;
* za spodbujanje spontanega navdušenja nad učenjem in za pridobivanje znanja ob izkušnjah v odnosu do prostora, stvari in drugih ljudi;
* za zagotavljanje otrokove varnosti;
* za spodbujanje čuta za red in urejenost (okoljska vzgoja);
* za pomoč otrokom s posebnimi potrebami in njihovo integracijo v redne oddelke vrtca;
* za razvijanje skrbi za zdravje (ponudba uravnotežene prehrane, kultura prehranjevanja, gibanje in bivanje v naravi);
* za vpliv na kakovost življenjskega okolja, tudi za otroke izven našega vrtca (popoldanske delavnice, predstave,praznovanja, odprta vrata vrtca)
* za zagotavljanje višje kakovosti v vzgojno-izobraževalnem procesu z evalvacijo, samoevalvacijo in refleksijo dela;
* da se kot strokovni delavci v kontekstu vseživljenjskega učenja izobražujemo in vnašamo pozitivne spremembe v vzgojno-izobraževalno delo,
* da kot posamezniki prispevamo k pozitivni klimi v delovnem okolju;
* da se usposabljamo za uporabo sodobnih informacijskih tehnologij in uvajanje le-teh v življenje in delo vrtca.

***2.3 Vrednote***

Vrednota je nekaj vrednega, nekaj kar nas bogati in vodi naša prizadevanja za izboljševanje življenja v vrtcu. V vrtcu si prizadevamo posredovati vrednote z vzgledom in moralnim presojanjem. Ob upoštevanju dejstva, da je otrok v predšolskem obdobju sposoben sprejeti in ohraniti najpomembnejše sporočilo za kasnejše počutje, odločanje in življenje, je toliko pomembnejše spoznanje, da mu z vzgledom in besedami posredujemo tiste vrednote, ki mu bodo pri tem pomagale.

Osnova naše vzgoje je dober odnos med vsemi odgovornimi za vzgojo – med starši in vzgojitelji, vzgojitelji in otroki ter med nami zaposlenimi.

Vrednote, ki so za nas ključnega pomena in se vseskozi prepletajo pri delu v kolektivu, so:

**prijaznost –** verjamemo, da je prijaznost pogoj za dober medčloveški odnos in sožitje;

**odgovornost –** smo odgovorni ljudje do organizacije, otrok in soljudi;

**odličnost –** svoje delo opravljamo kakovostno in strokovno;

**ustvarjalnost –** iščemo nove izzive in ustvarjalne rešitve za dosego skupnih ciljev;

**odprtost –** sodelujemo z vsemi, ki prispevajo h kakovosti vzgoje in izobraževanja, skrbi za zdravje in kakovosti življenja in dela;

**poštenost –** sposobni smo pogledati vase in kritično presojati;

**zanesljivost –** lahko se obrnejo na nas, ker vedo, da bomo dobro opravili;

**strpnost –** pripravljeni smo poslušati in vsakemu dati možnost, da pove, kar misli, sprejemati različnost, izogibamo se žaljivk, veliko nam pomeni spoštljiv odnos**;**

**odkritost –** sposobni smo povedati, če mislimo drugače, pogledati drugače in ostati prijatelji;

**prijateljstvo –** je nekaj velikega in ko je zares veliko, ga ni mogoče izraziti z besedami, ampak ga je mogoče izkusiti;

**dobra volja –** veliko dobre volje je v nas samih;

**otroci –** verjamemo, da so naše največje bogastvo in si zaslužijo kakovostno vzgojo in izobraževanje v vrtcu.

## Cilji in naloga vrtca

Eden od ključnih ciljev vsebinske prenove vrtcev je tudi oblikovanje pestrejše programske ponudbe in fleksibilnosti načrtovanja dejavnosti. Odprtost in procesna naravnanost kurikula za vrtce omogoča, da vrtci oblikujejo različno programsko ponudbo, pri tem pa morajo upoštevati strokovne kriterije, opredeljene s temeljnimi cilji in načeli kurikula:

* različni programi,
* različni teoretski pristopi in modeli,
* različne metode in načini dela z otroki v vrtcu,
* čim bolj pester izbor vsebin in dejavnosti,
* fleksibilnost v prostorski organizaciji življenja in dela v vrtcu,
* upoštevanje individualnih razlik v razvoju otrok,
* upoštevanje značilnosti starostnega obdobja,
* organizacija prostora in časa, ki omogoča otroku umik od skupinske rutine pri različnih dejavnostih,
* pristno povezovanje med družino in vrtcem,
* sodelovanje med vrtci, osnovno šolo in lokalno skupnostjo.

***3.1 Dolgoročni cilji***

* Razumeti kurikulum za vrtce kot dokument, ki omogoča strokovnim delavcem v oddelku strokovno načrtovanje in kakovostno delo, ki se na ravni izvedbenega kurikuluma razvija in spreminja, pri tem pa upošteva odzivanje otrok v oddelku, organizacijo življenja v vrtcu ter vpletenost vrtca v ožje in širše okolje.
* Zagotoviti enakovredne pogoje za optimalen razvoj vsakega otroka.
* Doseči, da bosta igra in učenje temeljila na otrokovih lastnih strategijah dojemanja, izražanja, razmišljanja.
* Čim tesneje povezati družino in vrtec.
* Pridobivanje zaupanja v svoje telo in gibalne sposobnosti.
* Vključevanje staršev v različne dejavnosti.
* Poudarek na kulturi prehranjevanja in samostojnosti pri tem.
* Vzgoja za okoljsko odgovornost otrok, da bi skrb za okolje, naravo in zdrav življenjski slog postala del življenja.

***3.2 Kratkoročni cilji***

* Povezovanje vzgojiteljic in pomočnic oddelka in povezovanje med oddelki v vrtcu.
* Upoštevati in spoštovati pravico otrok do izbire in drugačnosti pri organizaciji dnevne rutine (hranjenje, nega, spanje, počitek, umik od skupinske rutine).
* Z načrtovanjem zagotavljati in izboljšati aktivnosti vseh področij dejavnosti, spodbujati vse vidike otrokovega razvoja, omogočati pester izbor dejavnosti in vsebin.
* Otrokom omogočati učenje preko igre, katerega cilji niso pravilni in nepravilni odgovori, temveč spodbujanje otrokovih lastnosti strategij razmišljanja, ki so za otroke značilne v posameznem razvojnem obdobju.

***3.3.Načela uresničevanja ciljev kurikula za vrtce***

* Načelo demokratičnosti in pluralizma.
* Načelo odprtosti kurikula, avtonomnosti ter strokovne odgovornosti vrtca in strokovnih delavcev v vrtcu.
* Načelo enakih možnosti in upoštevanja različnosti med otroki ter načelo multi kulturalizma.
* Načelo omogočanja izbire in drugačnosti.
* Načelo spoštovanja zasebnosti in intimnosti.
* Načelo uravnoteženosti.
* Načelo strokovne utemeljenosti.
* Načelo horizontalne in vertikalne povezanosti.
* Načelo sodelovanja s starši.
* Načelo sodelovanja z okoljem.
* Načelo timskega načrtovanja.
* Načelo kritičnega vrednotenja (evalvacije).
* Načelo razvojno procesnega pristopa.
* Načelo aktivnega učenja in zagotavljanja možnosti verbalizacije in drugih načinov izražanja.

***3.4. Kodeks etičnega ravnanja v vrtcu***

Delavci Vrtca Kralja Matjaža Črna na Koroškem se zavedamo, da nam starši zaupajo svoje otroke. Zavedamo se obveznosti in odgovornosti, ki jih s tem sprejemamo, do otrok, staršev in družine.

**Področja odgovornosti delavcev v vrtcu so:**

* odgovornost do otrok,
* odgovornost do staršev in družin,
* odgovornost do delovne organizacije in sodelavcev,
* odgovornost do širše skupnosti.

Dobrobit otroka nam predstavlja največjo vrednoto, na kateri temeljijo in so podrejene vse ostale vrednote.

Te pa so:

* spoštovanje osebnega dostojanstva in integritete otrok,
* zagotavljanje varnega, zdravega, razumevajočega in spodbudnega okolja za otroke,
* uresničevanje pravice otrok do enakih možnosti,
* delo z otroki temelji na poznavanju in razumevanju značilnosti otrokovega razvoja v določenem starostnem obdobju in na značilnostih posameznega otroka,
* vrednotenje in negovanje tesnih vezi med otrokom in družino,
* strokovna pomoč staršem pri vzgoji njihovega otroka,
* spoštovanje zasebnosti družine,
* spoštovanje in uresničevanje programa vrtca, njegovih usmeritev in vrednot,
* spoštovanje in zaupanje v odnosih do sodelavcev,
* ustvarjalno sodelovanje v korist otrok in kvalitete programa,
* oblikovanje in ustvarjanje delovnih pogojev, ki negujejo kompetenco, samospoštovanje, profesionalnost in ustvarjalnost pri osebju.

## Organizacija in obratovalni čas

***4.1. Ime in sedež vrtca***

**Vrtec Kralja Matjaža Črna na Koroškem posluje kot enota pri OŠ Črna na Koroškem, ustanovljen z odlokom občinskega sveta Črna na Koroškem.**

**Sedeži:**

* **Osnovna šola Črna na Koroškem, Center 142, 2393 Črna na Koroškem**
* **Vrtec Kralja Matjaža Črna na Koroškem, Lampreče 31, 2393 Črna na Koroškem**

**Telefon:**

* **šola: 87-04-140**
* **vrtec: 87-04-162; mobitel: 051-395-702 (Mateja Špeh)**
* **vrtec – oddelek na OŠ: 87-04-153**

**Fax:**

* **šola:87-04-150**

**E-pošta: vrtec.crna@guest.arnes.si**

**E-naslov:** [**http://www.vrtec-kralj-matjaz.si/**](http://www.vrtec-kralj-matjaz.si/)

Dejavnosti predšolske vzgoje izvajamo v 7 oddelkih (3 oddelki prvega starostnega obdobja,

3 oddelki drugega starostnega obdobja in 1 kombinirani oddelek).Dva oddelka drugega starostnega obdobja sta na OŠ Črna na Koroškem.

Dejavnost se odvija na področju občine Črna na Koroškem.

Dejavnost se izvaja še v 1 oddelku (kombinirani oddelek) v Žerjavu.

**Telefon:**

* **vrtec Žerjav: 82-39-537**

|  |  |  |  |  |
| --- | --- | --- | --- | --- |
| **Oddelek Črna na Koroškem** | **Starost** | **Št. otrok** | **Vzgojitelj/ica** | **Vzgojitelj-pomočnik/ica vzgojitelja** |
| 1. **starostno** | 1 – 2 leti | 9 | Lara Medved | Romana Zvizdalo |
| 1. **starostno** | 2 – 3 leta | 9 | Urška Preložnik | Aleksandra Mičić |
| **1. starostno** | 2 – 3 leta | 9 | Marjana Tevč | Taja Raztočnik |
| 1. **starostno** | 3 – 5 let | 20 | Aleksander Geršak | Valerija Magdič |
| **2. starostno** | 4 – 6 let | 21 | Urška Erženičnik | Nežka Potočnik |
| **2. starostno** | 4 – 6 let | 23 | Cecilija Piko | Urška Kompan |
| **Kombinirani oddelek Žerjav** | 1 – 6 let | 10 | Irena Založnik | Ana Kajžer |

***4.2. Obratovalni čas***

Na osnovi potreb staršev, ki so nam jih posredovali preko vprašalnika, smo določili takšen obratovalni čas vrtca, ki ustreza vsem staršem otrok v našem vrtcu, hkrati pa ne posega v sočasnost dveh strokovnih delavk v oddelku.

Vrtec obratuje skozi vse leto, vsak delovnik, od ponedeljka do petka. Ob sobotah, nedeljah in praznikih vrtec ne obratuje.

**Obratovalni čas:**

* Vrtec Kralja Matjaža Črna: od 05:15 do 16:00 ure
* Oddelek v Žerjavu: od 06:30 do 15:15 ure

**Poslovni čas vrtca Kralja Matjaža Črna:** od 08:00 do 14:00 ure

Tudi v prihodnje bomo sledili potrebam staršev in se jim prilagajali z uvajanjem fleksibilnega delovnega časa.

## Delo strokovnih in drugih delavcev vrtca

***5.1.Naloge vodje vrtca oz. pomočnice ravnatelja za vrtec***

* Opravlja delo vzgojiteljice, pomočnice vzgojiteljice – glede na potrebe dela,
* opravlja delo pomočnice ravnatelja,
* opravlja delež svetovalnega dela – sodelovanje v razvojnem timu, pomoč pri delu z otroki s posebnimi potrebami,
* opravlja organizacijske naloge v enoti,
* se povezuje z drugimi vrtci in s krajem,
* opravlja druge naloge, ki jih določi ravnatelj.

Delo vodje vrtca oz. pomočnice ravnatelja za vrtec opravlja Mateja Špeh.

***5.2. Zaposleni v vrtcu***

|  |  |  |
| --- | --- | --- |
| **Ime in priimek** | **Delovno mesto** | **Sedež** |
| Urška Erženičnik | vzgojiteljica predšolskih otrok | vrtec na OŠ |
| Cecilija Piko | vzgojiteljica predšolskih otrok | vrtec na OŠ |
| Urška Preložnik | vzgojiteljica predšolskih otrok | vrtec |
| Irena Založnik | vzgojiteljica predšolskih otrok | vrtec Žerjav |
| Lara Medved | vzgojiteljica predšolskih otrok | vrtec |
| Mateja Špeh | Vzgojiteljica predšolskih otrok pomočnica ravnatelja za vrtec | vrtec |
| Marjana Tevč | vzgojiteljica predšolskih otrok | vrtec |
| Aleksander Geršak | vzgojitelj predšolskih otrok | vrtec |
| Taja Raztočnik | vzg. predšolskih otrok - pomočnica vzg. | vrtec |
| Valerija Magdič | vzg. predšolskih otrok - pomočnica vzg. | vrtec |
| Urška Kompan | vzg. predšolskih otrok - pomočnica vzg. | vrtec na OŠ |
| Romana Zvizdalo | vzg. predšolskih otrok - pomočnica vzg. | vrtec |
| Ana Kajžer | vzg. predšolskih otrok - pomočnica vzg. | vrtec Žerjav |
| Nežka Potočnik | vzg. predšolskih otrok - pomočnica vzg. | vrtec na OŠ |
| Aleksandra Mičić | vzg.predšolskih otrok-pomočnica vzg. | vrtec |

***5.3. Ostali zaposleni***

|  |  |  |
| --- | --- | --- |
| **Ime in priimek** | **Delovno mesto** | **Sedež** |
| Mitja Pranjič | ravnatelj | šola |
| Mateja Špeh | pomočnica ravnatelja za vrtec | vrtec |
| Jana Knez | kuharica | šola |
| Simona Košutnik | pomočnica kuharice | šola/vrtec |
| Terezija Pušnik  Lea Lesjak | pomočnica kuharice  pomočnica kuharice | šola  vrtec |
| Andreja Ulcej | kuharica/čistilka | šola Žerjav |
| Andreja Petelin Hočevar | poslovna sekretarka | šola |
| Vesna Trop | socialna delavka | šola |
| Martina Cigale | knjigovodkinja | šola |
| Anica Potočnik | računovodkinja | šola |
| Bojana Večko | logopedinja | mobilna |
| Zala Mlakar | specialna pedagoginja | šola/vrtec |
| Robert Kogelnik | hišnik | vrtec |
| Zoran Polenik | hišnik | šola |
| Nejc Gerdej | računalnikar(urejanje spletne strani) | šola |

***5.4. Delo vzgojiteljic***

Delo vzgojiteljic obsega 30 ur tedenske delovne obveze in 10 ur tedenske priprave na vzgojno delo. To pomeni 6.30 ure neposrednega dela z otroki dnevno (z vmesnim odmorom – 30 min.).

1.30 ure pa vzgojiteljice opravijo skladno z zakonom drugo delo, izven oddelka, ki obsega:

* načrtovanje in pripravo na vzgojno delo,
* vodenje predpisane pedagoške dokumentacije,
* sodelovanje na strokovnih aktivih,
* pogovori s starši in roditeljski sestanki,
* permanentno strokovno izobraževanje,
* mentorstvo dijakom, študentom in pripravnikom.

***5.5. Delo pomočnic vzgojiteljice***

Delo pomočnic vzgojiteljice obsega 40 ur tedenske delovne obveze, in sicer 7.30 ur dnevnega neposrednega dela z otroki (z vmesnim odmorom – 30 min.), 30 min. pa opravljajo drugo delo.

V okviru delovnega časa pomagajo vzgojiteljici pri načrtovanju in izvajanju vzgojnega dela, skrbijo za urejenost igralnic in drugih prostorov, ki jih uporabljajo otroci pri dnevnem bivanju v vrtcu. Vzdržujejo in ohranjajo red in čistočo sredstev, igrač, igral, igralnih kotičkov, opreme in prostorov v vrtcu. Skrbijo za ustrezne zaposlitve in varnost otrok v oddelku.

***5.6.Timsko delo***

Strokovne delavke se povezujejo vertikalno in horizontalno na različnih nivojih dela – na nivoju skupine, nivoju enote in vrtca z združevanjem v strokovnih aktivih, timih, zborih vzgojiteljev …

Na regijskem nivoju se vključujemo v mrežo mentorskih vrtcev – študijske skupine.

Pomembno za uspešno timsko delo je vsekakor komuniciranje. Komunikacija zahteva nemalo energije, včasih jo vrača v obliki hitrih uspehov, neredko so rezultati odmaknjeni in pod pričakovanji.

Doživljamo, da smo pri visokih mentalnih in čustvenih vložkih po pričakovanih pozitivnih spremembah ponovno na začetku ali še globlje.

Včasih je največji uspeh to, da stanje ni še slabše, čeprav je že dovolj slabo.

Komunikacija, grajenje odnosov je morda trnova pot – toda vsaj pot je.

Za kakovostno izvajanje vzgojno–izobraževalnega procesa je vsekakor zelo pomembna informiranost zaposlenih in vseh ostalih udeležencev v procesu. Komunikacija poteka znotraj vrtca ter med vrtcem in okoljem.

Obstoječo komunikacijo bomo nadgradili z izboljšavami, predvsem pri posredovanju in razumevanju podanih informacij.

Dobra komunikacija s starši je ena izmed prioritetnih nalog našega vrtca. Zavedamo se, da so zadovoljni starši pomemben pokazatelj kvalitetnega vzgojnega dela in kazalnik kakovosti vrtca, zato še vedno iščemo nove, še boljše oblike dobrega sodelovanja in komuniciranja. Interesi in želje staršev so mnogokrat drugačni od naših. Dobro jih je čim prej prepoznati in iskati poti, dogovore za skupne rešitve. Pomembna je dobra komunikacija, ki smo jo ozavestili, se poslušali in si pomagali.

Pretok informacij je pomemben vidik zadovoljstva.

## Otroci v vrtcu

***6.1. Dnevna rutina v oddelkih***

Eden od ključnih ciljev vsebinske prenove vrtcev je tudi oblikovanje pestrejše programske ponudbe in fleksibilnosti načrtovanja dejavnosti. Odprtost in procesna naravnanost kurikula za vrtce omogoča, da vrtci oblikujejo različno programsko ponudbo, pri tem pa morajo upoštevati strokovne kriterije, opredeljene s temeljnimi cilji in načeli kurikula.

Vse dejavnosti v vrtcu potekajo po določenem dnevnem redu, kjer se upošteva:

* starost in razvojna stopnja otrok,
* njihove osnovne potrebe,
* trajanje bivanja otrok v vrtcu,
* zdravstveno-higienske navade in privajenosti,
* letni čas, prazniki, aktualni dogodki, pomembni dnevi,
* potrebe staršev in širše družbene skupnosti.

Dnevni urnik in dnevna rutina oblikujejo osnovno strukturo slehernega dne.

Načrtovana morata biti tako, da sledita razvojnim in individualnim potrebam otrok. Urnik in dnevna rutina se skozi ves dan prepletata in potekata na osnovi načrtovanih dejavnosti:

* sprejemanje in oddajanje otrok,
* jutranje športanje,
* vodene in načrtovane dejavnosti,
* spontane igre po želji otrok,
* opravila v zvezi z osebno higieno in nego,
* prehranjevanje otrok in kulturno-higienske privajenosti,
* počitek in spanje otrok,
* bivanje na prostem.

Dejavnosti, ki potekajo preko dopoldneva:

* prihod otrok v vrtec (dejavnosti po izbiri, želji otrok),
* jutranje športanje,
* priprava na malico (nega, umivanje zob, pospravljanje, urejanje igralnice …),
* vodene dejavnosti, igre po želji in izbiri otrok v igralnicah in na prostem,
* gibalni odmori, gibalne minutke (ob glasbi ali brez),
* sprehodi, izleti,
* obisk telovadnice v osnovni šoli,
* počitek najmlajših po kosilu,
* dejavnosti po izbiri in želji otrok, v igralnicah in na prostem (fit igrišče).

## Programi predšolske vzgoje

Vpis za naslednje šolsko leto se izvede v mesecu **februarju 2024.**

V tem času imamo organizirane tudi dejavnosti za otroke, ki se prvič vpisujejo v vrtec.

Vpis izvede pomočnica ravnatelja za vrtec Mateja Špeh.

***7.1.Dnevni program***

Dnevni program traja od 6 do 9 ur dnevno. Vanj se vključujejo otroci prvega in drugega starostnega obdobja. Obsega vse dejavnosti, ki izhajajo iz dnevnega urnika in rutine.

***7.2. Poldnevni program***

Poldnevni program traja od 4 do 6 ur dnevno (od 7:00 do 13:00 ure). Vanj se vključujejo otroci prvega in drugega starostnega obdobja. Program ne obsega vseh dejavnosti, ki izhajajo iz dnevnega urnika in rutine.

*OPOMBA: Poldnevni program se v šolskem letu 202232024 ne izvaja, zaradi premajhnega števila otrok.*

***7.3. Elementi kurikuluma***

**Čas**

Časovno ustrezna razporeditev dejavnosti v starostnih oddelkih. Upoštevati moramo prihode in odhode otrok, čas prehranjevanja in bioritem otrok. Gre za usklajenost poslovnega časa vrtca s potrebami staršev.

**Dejavnosti**

Gre za prepletanje vodenih in spontanih dejavnosti, s katerimi zagotovimo celovitost otrokovega razvoja in zastopanost vseh področij.

**Prostor**

Organizacija stalnih in občasnih kotičkov omogoča otrokom zasebnost, individualnost na eni strani igralnice in druženje z vrstniki iz drugih igralnic.

**Vloga odraslih**

Pomembna je aktivna vloga vseh zaposlenih pri uvajanju otrok v vrtec, pri organizaciji kvalitetnega dnevnega vzgojno-izobraževalnega procesa, pri prehodu iz skupine v skupino, povezovanju med skupinami, sodelovanju s starši in odraslimi v vrtcu ter pri zagotavljanju pravic otrok in zaščiti pred nasiljem nad otroki.

***7.4.Medpodročne dejavnosti***

* Skrb za zdravje,
* uravnoteženost prehrane,
* hranjenje, prehranjevalne navade, kultura prehranjevanja, osebna higiena,
* počitek, spanje,
* oblačenje, osebna urejenost,
* prehodi med dejavnostmi,
* skrb za čisto in zdravo naravo – okoljska vzgoja,
* dnevna rutina.

***7.5.Program skupnih dejavnosti***

|  |  |  |
| --- | --- | --- |
| **Vsebina** | **Termin** | **Izvajalci** |
| Evropski teden mobilnosti – dejavnosti na nivoju vrtca, v sodelovanju z Občino Črna na Koroškem | 16. 9. do 22. 9. 2023 | Vzgojitelj-ice in pom. vzgojiteljic  Koordinatorica:  Marjana Tevč |
| 1. oktober 2023 – svetovni dan hoje   19. oktober 2023 – podnebni tek  »Čas se izTEKa« | Oktober 2023 | Vzgojitelj-ice in pom. vzgojiteljic  Koordinatorica:  Marjana Tevč  Koordinator:  Aleksander Geršak |
| Kostanjev piknik | Oktober 2023 | Vzgojitelj-ice in pom. vzgojiteljic  Koordinator:  Aleksander Geršak |
| Jesenske delavnice za otroke | Oktober 2023 | Vzgojitelj-ice in pom. vzgojiteljic  Koordinatorji:  Urška Erženičnik, Nežka Potočnik, Ana Kajžer, Urška Preložnik, Lara Medved |
| Otroci za varnost v prometu | 11. november 2023 | Vzgojitelj-ice in pom. vzgojiteljic  Koordinatorica:  Romana Zvizdalo |
| Svetovni dan strpnosti | 16. november 2023 | Vzgojitelj-ice in pom. vzgojiteljic  Koordinatorica:  Irena Založnik |
| Tradicionalni slovenski zajtrk | November 2023 | Vzgojitelj-ice in pom. vzgojiteljic  Koordinatorja:  Aleksander Geršak, Cecilija Piko, |
| Veselo v praznične dni | December 2023 | Vzgojitelj-ice in pom. vzgojiteljic  Koordinatorice:  Mateja Špeh, Urška Kompan, Ana Kajžer, Marjana Tevč |
| Pust krivih ust | Februar 2024  (10. 2. 2024) | Vzgojitelj-ice in pom. vzgojiteljic  Koordinatorici:  Urška Preložnik, Irena Založnik |
| 8.februar – Slovenski kulturni praznik | 8.februar 2024 | Vzgojitelj-ice in pom. vzgojiteljic  Koordinatorica:  Marjana Tevč |
| 8. marec – nastop v kulturnem domu Črna in Žerjav | Marec 2024 | Vzgojitelj-ice in pom. vzgojiteljic  Koordinatorice:  Cecilija Piko, Taja Raztočnik, Irena Založnik, Valerija Magdič |
| Gregorjevo – izdelovanje in spuščanje ladjic po reki Meži | Marec 2024 | Vzgojitelj-ice in pom. vzgojiteljic  Koordinatorice:  Cecilija Piko, Nežka Potočnik |
| Svetovni dan zdravja – vsebine s področja zdravja na nivoju vrtca | 7. april 2024 in mesec april | Vzgojitelj-ice in pom. vzgojiteljic  Koordinatorica:  Aleksandra Mičić |
| Sodelovanje v programu – Zdravje v vrtcu - NIJZ Ravne na Kor. | Celo šolsko leto | Vzgojitelj-ice in pom. vzgojiteljic  Koordinatorica:  Aleksandra Mičić |
| Svetovni dan zemlje | 22. april 2024 | Vzgojitelj-ice in pom. vzgojiteljic  Koordinatorja:  Aleksander Geršak, Irena Založnik |
| Svetovni dan družine, gibanja in športa - Šport špas | Maj 2024 | Vzgojitelj-ice in pom. vzgojiteljic  Koordinatorici:  Urška Kompan(na nivoju vrtca), Cecilija Piko(v okviru planinske skupine) |
| Svetovni dan čebel | 20. maj 2024 | Vzgojitelj-ice in pom. vzgojiteljic  Koordinatorica:  Cecilija Piko |
| Zaključna prireditev vrtca | Junij 2024 | Vzgojitelj-ice in pom. vzgojiteljic  Koordinatorici:  Mateja Špeh, Irena Založnik |
| GEO projektni dnevi | Oktober 2023 - maj 2024 | Vzgojitelj-ice in pom. vzgojiteljic Koordinatorica:  Urška Preložnik |
| Predstavitev Glasbene šole Ravne na Koroškem | Po dogovoru | Izvajalci: Glasbena šola Ravne na Koroškem – oddelek Črna  Koordinatorica:  Mateja Špeh |
| Preventivni delavnici NEON | Po dogovoru | Vzgojitelj-ice in pom. vzgojiteljic Koordinatorici:  Vesna Trop, Mateja Špeh |
| Mednarodni dan očetov | Junij 2024 | Vzgojitelj-ice in pom. vzgojiteljic  Koordinatorica:  Urška Preložnik |
| Zdravstveno predavanje za otroke – Preprečevanje nalezljivih bolezni in osebna higiena, Zdrave navade, prehrana in gibanje – vsa predavanja ob 10.00 uri.  Predavanje za strokovne delavce – PP pri nenadnih stanjih v vrtcu, s TPO z defibrilatorjem- torek, 9. 04. 2024 ob 16.00 uri v vrtcu KM | 22. 04. 2024  (vrtec Črna)  23. 04. 2024  (vrtec Črna-OŠ-1.)  24. 04. 2024  (vrtec Črna-OŠ-2.)  25. 04. 2024  (vrtec Žerjav) | Izvajalka: Saša Horvat, ZD Ravne na Koroškem |
| Lutkovne predstave za otroke – lutkovni abonma ( KD Črna na Koroškem in KD Žerjav – 9.30 do 10.30 Črna in 11.00 do 12.00 Žerjav) | 28. 09. 2023 – Črtek v mestu  7. 12. 2023 – Božična simfonija  22. 02. 2024 – Zajčkov zvonček  23. 05. 2024 – Čarobna mineštra | Izvajalci: Kukuc gledališče d.o.o., Lipovci 63, 9231 Beltinci |
| Strokovna ekskurzija vrtca Kralj Matjaž – Primorska – vrtci | Termin – po dogovoru, maj 2024 | Vsi strokovni delavci vrtca  Koordinatorica:  Urška Preložnik v sodelovanju z Matejo Špeh |
| Prireditev ob 75 letnici vrtca Črna | Po dogovoru | Vsi strokovni delavci vrtca:  Koordinatorici:  Mateja Špeh, Irena Založnik |

***7.6. Projekti***

|  |  |  |
| --- | --- | --- |
| **Vsebina** | **Termin** | **Izvajalci** |
| EKO vrtec | Celo šolsko leto | Vzgojitelj-ice, pom. vzgojiteljic, zunanji sodelavci  Koordinator:  Aleksander Geršak |
| Projekt – FIT – svet gibanja, svet veselja – na nivoju vrtca | Celo šolsko leto | Vzgojitelj-ice, pom. vzgojiteljic, starši Koordinatorica:  Marjana Tevč  Pomoč: Aleksandra Mičić, Urška Kompan |
| Gozdni vrtec | Celo šolsko leto | Vrtec Kralj Matjaž/enota Žerjav  Koordinatorica:  Lara Medved  Pomoč: Marjana Tevč |
| Bralna značka Petra Nosa\* | Celo šolsko leto | Vrtec Kralj Matjaž  Koordinatorji:  Valerija Magdič, Ana Kajžer, Nežka Potočnik, Urška Kompan, |
| Varno s soncem | Maj 2024 – september 2024 | Vrtec Kralj Matjaž(vse skupine)  Koordinatorica:  Nežka Potočnik |
| Turizem in vrtec – tema »Okusni zakladi« lokalni kulinarični spominki s trajnostnim pridihom | November 2023 - junij 2024 | Vrtec Kralj Matjaž  Koordinatorica:  Ana Kajžer  Pomoč: Mateja Špeh, Irena Založnik |
| Prostovoljstvo (z OŠ Črna) | Po dogovoru | Koordinatorica:  Mateja Špeh v sodelovanju z Vesno Trop |
| GEO projekt – Mokrišča – v naravo s škornji | Po dogovoru | Vzgojitelj-ice, pom. vzgojiteljic, zunanji sodelavci  Koordinatorica:  Urška Preložnik |
| Biba in njene bibarije | Celo šolsko leto | Na nivoju skupine – 1-2 leti – rumena skupina  Koordinatorica:  Lara Medved  Pomoč: Romana Zvizdalo |
| Rastem in živim s krajem – vrtec Žerjav in POŠ Žerjav | Po dogovoru | Vzgojiteljice, pom. vzgojiteljic, zunanji sodelavci  Koordinatorica:  Irena Založnik  Pomoč: Mojca Petrič, Ana Kajžer |

\* **Opomba: Bralna značka se bo v šolskem letu 2023/24 izvajala v štirih skupinah – v skupini 3 – 4 leta (A. Geršak), v skupini 4 – 6 let (U. Erženičnik)****, v skupini 4 – 6 let (C. Piko) in v oddelku vrtca Žerjav (I. Založnik).**

***7.6.1.Projekt FIT – spodbujanje veselja do gibanja***

Cilj projekta: sistematično razvijanje gibalnih spretnosti ter veselja do gibanja pri vseh otrocih.

Akcijski načrt za šolsko leto 2023/2024

|  |  |  |  |
| --- | --- | --- | --- |
| **Predvidene aktivnosti** | **Čas** | **Zadolžitve** | **Izvajalec** |
| **Svetovni dan hoje – projekt fit hoja za zdravje**  **Aktivnost:** aktivni pohod  **Cilj:** vključevanje vsebin, ki govorijo o pomenu hoje za zdravje, v redne načrtovane dejavnosti in izvedba Fit aktivnih sprehodov v korelaciji z ostalimi področji | 15. oktober | Ostale strokovne delavke  Koordinatorica:  Marjana Tevč | Strokovni delavci in otroci |
| **Svetovni dan strpnosti**  **Aktivnost:** obisk CUDV, obisk članov Društva diabetikov SLO  **Cilj:** sprejemanje drugačnosti in drugačnega načina življenja | 16. november | Ostale strokovne delavke  Koordinatorica:  Irena Založnik | Strokovni delavci, otroci, člani Društva diabetikov SLO in gojenci CUDV |
| **Fit dan brez televizije in brez računalnika**  **Aktivnost:** dan brez multimedije (1 dan v tednu od 20.1. do 24.1.**)**  **Cilj:** kakovostno preživljanje prostega časa brez uporabe multimedije | 20. januar | Ostale strokovne delavke  Koordinatorici:  Marjana Tevč, Valerija Magdič | Strokovni delavci in otroci ter starši oziroma družina |
| **Svetovni dan zdravja – fit hoja za zdravje Aktivnost:** peš v vrtec ali uporaba ne motoriziranega prevoznega sredstva. Očistimo okolico in igrišče vrtca skupaj z babicami in dedki, starši. **Cilj:** peš, z rolerji, s kolesom, skiroji v vrtec in domov. Spreminjanje življenjskega sloga. | 7. april | Ostale strokovne delavke ter tehnični kader  Koordinatorica:  Aleksandra Mičić | Strokovni delavci,otroci,starši, babice in dedki |
| **Svetovni dan družine, športa, gibanja**  **Aktivnost:** medgeneracijsko druženje na prireditvi Šport špas  **Cilj:** izvedba različnih športnih aktivnosti. | Maj 2024 | Ostale strokovne delavke ter tehnični kader  Koordinatorica:  Marjana Tevč | Strokovni delavci in otroci, OŠ, občina, ZZZV Ravne, različna društva, družine. |
| **Hidracija**  **Cilj:** zadovoljitev dnevnih hidracijskih potreb pri otrocih.  Navajanje na pitje najboljše naravne tekočine – vode. | Skozi celo šolsko leto | Vsi strokovni delavci | Strokovni delavci in otroci |
| **Fit kotiček**  **Aktivnost:** ponujeni različni športni pripomočki skozi celo dopoldne.  **Cilj:** izboljšanje motoričnih sposobnosti, sprostitev in razvijanje veselja do gibanja. | Skozi celo šolsko leto | Vsi strokovni delavci | Strokovni delavci in otroci |
| **Fit igrišče in terasa**  **Aktivnost:** pri bivanju na prostem ponujene različne gibalne igre, gibalne dejavnosti.  **Cilj:** aktivno preživljanje bivanja na prostem. | Skozi celo šolsko leto | Vsi strokovni delavci | Strokovni delavci in otroci |
| **Fit vadbene ure, aktivni hodniki in talne igre**  **Cilj:** kakovostnejša in pestrejša gibalna aktivnost otrok, večja uspešnost pri doseganju ciljev. | Skozi celo šolsko leto | Vsi strokovni delavci | Strokovni delavci in otroci |
| **Fit jutranja vadba**  **Aktivnost:** pred zajtrkom.  **Cilj:** priprava telesa na nadaljnje obremenitve, izjemne koristi za zdravje, manj vedenjske problematike. | Skozi celo šolsko leto, vsak dan pred zajtrkom | Vsi strokovni delavci | Strokovni delavci in otroci |
| **Fit gibalni odmor, fit gibalne minute.**  **Aktivnost:** v igralnici ali na prostem.  **Cilj:** sprostitev, večja motivacija za nadaljnje delo, manj vedenjske problematike. | Skozi celo šolsko leto, na dnevni ravni | Vsi strokovni delavci | Strokovni delavci in otroci |

***7.6.2. Mednarodni projekt FIT kobacaj***

MP FIT SLO je projekt promocije gibalne športne aktivnosti za zdravje otrok in mladostnikov. Temelj fit pedagogike je razvijati in ustvarjati učenje skozi gibanje in gibanje skozi igro. Ko se otroci skozi igro učijo določenih gibalnih veščin, se z gibanjem učijo. S tem rastejo v zrele, sposobnejše osebe, izzivajo svojo ustvarjalnost in se pri iskanju rešitev učijo razmišljati.

»Ko aktiviramo telo, aktiviramo možgane.« S programom FIT KOBACAJ, ki vključuje otroke vseh starostnih skupin že od prvega leta naprej, bomo pri otrocih poskrbeli, da bo njihov razvoj celovit proces, ki poteka hkrati s telesno rastjo in z zorenjem funkcij v družbenem okolju. S fit pedagogiko bomo pri otroku skladno razvijali njegov telesni, gibalni, čustveni, socialni, osebnostni in kognitivni razvoj. Otrokom bomo nudili različna izkušenjsko bogata okolja – igralnice, hodnike, garderobe ..., ki bodo dostopni vsem starostnim skupinam, ne glede na njihove gibalne sposobnosti. Skozi gibalne igre bodo osvajali različne gibalne koncepte, hkrati pa bodo ob tem uživali, se veselili, predvsem pa krepili svoje zdravje.

***7.6.3.Projekt – EKO vrtec***

Program Ekošola-vrtec je mednarodno uveljavljen program celostne okoljske vzgoje in izobraževanja, namenjen spodbujanju in večanju ozaveščenosti o trajnostnem razvoju med otroki, učenci in dijaki skozi njihov vzgojni in izobraževalni program ter skozi aktivno udejstvovanje v lokalni skupnosti in širše. Vsako leto najuspešnejšim vrtcem podeljujemo mednarodna priznanja – zelene zastave. To je tudi edino javno in mednarodno priznanje slovenskim šolam in vrtcem za okoljevarstveno delovanje, skladno z mednarodnimi kriteriji FEE (Foundation for Environmental Education).

Osnovno načelo delovanja programa Ekošola je, da bodo otroci, učenci in dijaki kmalu v prihodnosti  vplivali in sprejemali pomembne odločitve na vseh ravneh našega življenja. Skozi dejavnosti v programu postajajo ambasadorji za uresničevanje trajnostnega razvoja ter vplivajo tudi na obnašanje odraslih ter spreminjajo njihove vzorce ravnanja. Program Ekošola je šola za življenje, zato v njem uresničujemo naslednja načela:

* skrb za človeka vključuje varovanje zdravja, izgradnjo medsebojnih odnosov ter skrb za okolje in naravo,
* okoljska vzgoja je sestavni del ciljev in vsebin vsakega predmeta v izobraževalnem programu,
* naravoslovne dejavnosti povezujejo cilje in vsebine med predmeti,
* vrednostni cilji so sestavni del življenja šole,
* dejavnosti  mladih so odraz ustvarjalnosti, novih idej in konkretnih akcij oziroma projektov,
* vzgojno delo znotraj šole je celovito in povezano z lokalno skupnostjo in odločevalci,
* prihodnost je v povezovanju mladih med državami Evrope in sveta

Glavni cilj slovenskega programa Eko šola je vzgoja otroka in mladostnika, da skrb za okolje in naravo postane del življenja. Drugi cilji so:

* uvajati vzgojo in izobraževanje za okoljsko odgovornost,
* spodbujati in večati kreativnost, inovativnost ter izmenjavo idej,
* učinkovita raba naravnih virov (voda, odpadki, energija)
* povezovati okoljska vprašanja z ekonomskimi in socialnimi,
* razvijati pozitivne medsebojne odnose
* sodelovati pri preprečevanju in odpravi revščine,
* vzgajati in izobraževati za zdrav način življenja v zdravem okolju,
* povezovati ekošole v Sloveniji, EU in širše.

Projekti, ki se bodo v letošnjem šolskem letu izvajale v vrtcu, so:

* **PODNEBNE SPREMEMBE IN BIOTSKA PESTROST -**Čas se izTEKa - Podnebni tek
* **ODPADKI -**Odpadkom dajemo novo življenje
* **TRAJNOSTNA MOBILNOST - MISIJA: ZELENI KORAKI -**Trajnostna mobilnost – Misija: Zeleni koraki
* **LEAF - ZNANJE O GOZDOVIH - LEAF -** Znanje o gozdovih (gozdni cikel)
* **EKOBRANJE ZA EKOŽIVLJENJE -**Ekobranje za ekoživljenje

***Eko aktivnosti v šolskem letu 2023/2024 po mesecih***

|  |  |  |
| --- | --- | --- |
| **Mesec** | **Vsebina** | **Opombe** |
| September 2023 | • Ureditev informativnih eko kotičkov  • 22.9. Evropski dan brez avtomobila  • Varčevanje in naravni viri – znaki:   * Voda * Energija |  |
| Oktober 2023 | • Zdravo življenje:   * 15.10. Svetovni dan hoje * 19.10. Čas se izteka – podnebni tek   • Jesenske delavnice – tema podnebni tek, izdelovanje štafetnih  palic  • Akcija zbiranja starega papirja |  |
| November 2023 | • Varčevanje z energijo, vodo  • Zdrava hrana:   * Slovenski tradicionalni zajtrk |  |
| December 2023 | • Varčevanje z energijo, vodo  • Odpad zaklad – ustvarjanje iz odpadnega materiala – novoletni okraski, voščilnice,… |  |
| Januar 2024  Februar 2024 | • Varčevanje z energijo, vodo  Vreme – spremljamo vremenske pojave  Likovno ustvarjanje: Pustna eko delavnica |  |
| Marec 2024 | • 6.3. Svetovni dan varčevanja z energijo  • 22.3. Svetovni dan voda |  |
| April 2024 | • Zdravo življenje:   * Čistilna akcija – okolica vrtca * Akcija zbiranja starega papirja   • 22.4. Svetovni dan Zemlje – eko dan vrtca  • Zdrava hrana   * 7.4. Svetovni dan zdravja * Likovno ustvarjanje na temo zdrava hrana |  |
| Maj / Junij 2024 | • Varno s soncem   * 28.5. Svetovni dan sonca   • Likovno ustvarjanje na izbrano temo |  |

***7.6.4 .GEO projekt***

**Globalni cilj:** Otroci na delavnicah skozi igro spoznavajo geologijo in geološke posebnosti Geoparka Karavanke. S tem razvijajo pozitiven odnos do lokalne dediščine. Z ozaveščanjem pa dolgoročno doprinesejo k ohranjanju naravnih in kulturnih virov na lokalnem in mednarodnem področju (Slovenija- Avstrija).

Sklop izobraževalnih aktivnosti, ki potekajo na področju narave, je v tesnem sodelovanju z različnimi lokalnimi skupnostmi in informacijskimi centri, poimenovan **Zabavno, poučno, nič mučno**. Na primeren in zabaven način preko različnih učnih pristopov približajo otrokom naravoslovna znanja.

**Cilji:**

* Zabavno, poučno, nič mučno- učenje na zabaven način
* Spodbujanje drugačnega pristopa k vzgoji in poučevanju, spodbujanje aktivnega odnosa do vsebin s področja geologije in raznolike ustvarjalnosti
* Spodbujanje radovednosti otrok, da se navdušijo, razumejo vlogo narave in začutijo spoštovanje do nje v sedanjosti in preteklosti in to znanje povezujejo
* Otrok se seznanja s spreminjanjem okolja in z lastnim spreminjanjem
* Doživljanje žive in nežive narave v njenih estetskih razsežnostih
* Otrok razvija interes in zadovoljstvo ob odkrivanju širšega sveta v domačem okolju in zunaj njega ter se seznanja z vsebinami naravne in kulturne dediščine svojega kraja
* Spoznava delovni proces in razvija primeren odnos do dela in organizacijskih sposobnosti

Metode**:** Igra, eksperimentiranje, preizkušanje, opazovanje, izkustvo, doživetje

Čas in dejavnosti: Geo letna tema je razpisana v začetku šolskega leta in lahko traja celo šolsko leto. Lahko se izvaja v strnjenem ali razbitem tematskem sklopu ali je predstavljena kot dan dejavnosti. Pedagogi se v posameznih izobraževalnih ustanovah v LDN odločijo, kako bodo temo na primeren način vključili v LDN oddelka in predstavili otrokom. Tematika delavnic se individualno prilagodi oddelku.

Namen aktivnosti Geoparka Karavanke je izvedba delavnic strokovnega usposabljanja za učitelje in vzgojitelje ter spodbuda, da so s svojimi izkušnjami pripravljeni na izvajanje novosti v poučevanju vsebin iz geologije in naravoslovja. Povezujejo se z lokalnimi skupnostmi, ljudmi in okoljem. Vzpostavijo lahko čezmejno sodelovanje in pripomorejo pri regionalnem razvoju.

Zaključek letne teme se izvaja v maju in juniju. Predstavijo se izdelki na izbrano letno temo. K sodelovanju so v različnih oblikah povabljeni tudi starši.

Letošnja letna geo tema je Invazivne vrste – sovražnik ali prijatelj.

***7.6.5.Projekt Gozdni vrtec***

Mreža gozdnih vrtcev in šol Slovenije je nastala in se razvija s pomočjo vrtcev in šol, Inštituta za gozdno pedagogiko in vseh ostalih (razvojnega centra Srca Slovenije, Zavoda RS za šolstvo, Zavoda za gozdove Slovenije, Gozdarskega inštituta Slovenije, občin), ki zaupajo v njihovo delo. V letu 2014 so ustanovili [interdisciplinarno razvojno skupino](http://www.gozdnivrtec.si/sl/vizitka/o-nas/58), ki deluje na treh področjih (razvijajo naravoslovne metode dela s poudarkom na spoznavanju in promociji slovenskih gozdov, gozd kot učilnica in vir idej za vse področja kurikula in kakšen je vpliv narave na zdravje in razvoj otrok ter njihovih vrednot).

**Vizija Mreže je**, da otroci odraščajo, se igrajo, učijo in razvijajo v skladu z lastno naravo. Velja, da je v gozdu vsak otrok sposoben učenja. Z vključevanjem narave v šole in vrtce omogočamo otrokom lažje doseganje ciljev, jim damo voljo do uspeha in prispevamo k celovitemu razvoju vsakega posameznika. Dejstvo je, da učinka učenja v naravnem okolju ne moremo izmeriti z oceno ali po tem, kaj lahko prinese dan ali leto – to so stvari, ki bodo otrokom ostale celo življenje. In to je učenje za trajnostni razvoj. (<https://www.gozdna-pedagogika.si/>)

**Cilji Mreže:**

* Pomagati prepoznati vrednost gozda kot učilnice in učnega pripomočka.
* Vzpostaviti standarde poučevanja v naravnih okoljih.
* Razviti koncept gozdne pedagogike.
* Razviti koncept pedagogike v naravnih okoljih.
* Se učiti in živeti skupaj.

**Naloge Mreže:**

* Razširiti Mrežo gozdnih vrtcev in šol.
* Zagotoviti prenos znanja in izkušenj med vrtci in šolami.
* Zagotoviti kakovost poučevanja v naravnih okoljih.
* Spodbujati uporabo gozdov in lokalnega naravnega okolja v učne namene.
* Spodbujati odprte diskusije, delavnice in primere dobrih praks.

**Cilji vrtca:**

**Globalni cilj:** Doživljanje in spoznavanje žive in nežive narave v njeni raznolikosti, povezanosti, stalnem spreminjanju in estetskih razsežnostih.

**Splošni cilji:**

* Otrok spoznava, da imajo živa bitja, predmeti in snovi v domišljijskem svetu tudi lastnosti, ki jih v naravi nimajo.
* Otrok spoznava spremembe v neživi naravi, razkroj in preperevanje.
* Otrok spoznava travnik kot življenjski prostor.
* Otrok odkriva in opazuje vidne spremembe ob menjavi letnega časa (zima-pomlad).
* Otrok spoznava, da redna aktivnost na svežem zraku povečuje odpornost in vzdržljivost ter zmanjšuje možnost pojava zdravstvenih težav.
* Otrok spoznava nove pojme povezane z živo naravo.
* Otrok razvija naravoslovne spretnosti (opazovanje, primerjanje, opisovanje) in uživa v naravi.
* Otrok se seznanja z varnim vedenjem in se nauči živeti in ravnati varno v gozdu.
* Otrok spoznava, raziskuje, opazuje in primerja rastline in živali iz njegovega okolja.
* Otrok se navaja na spoštovanje živih bitij ter se zanima za njihove življenjske pogoje (kaj potrebujejo za življenje).
* Otrok opazuje travniške rože in čebele na katerih se zadržujejo.
* Razvijanje spoštljivega in odgovornega odnosa do živih bitij.
* Otrok odkriva in spoznava naravo v različnih vremenskih razmerah (sonce, dež).
* Otrok spoznava gozd, obrobje gozda kot življenjski prostor.
* Otrok se seznani z gozdnim ekosistemom.
* Otroci negujejo in spodbujajo svoj odziv na zunanji svet.
* Otrok se seznani z različnimi oblikami padavin.
* Otrok spoznava različna agregatna stanja vode, spoznavajo pomen vode za živa bitja, in pomen gozda za zadrževanje vode.
* Otrok spoznava vodo in vodne vire v naravi.
* Otroci se seznanijo, kako voda kroži in kakšno vlogo ima gozd v vodnem krogu.
* Otrok spoznava oblačila in obutev, ki so primerna za gibanje na prostem.
* Otrok spoznava vlogo narave in čistega okolja v povezavi z gibanjem v naravi.
* Otrok spoznava osnovne varnostne ukrepe, ki so potrebni pri izvajanju gibalnih dejavnosti, ter ozaveščanje skrbi za lastno varnost in varnost drugih.
* Zagotavljati otrokom potrebo po gibanju.
* Razvijati motorične spretnosti.
* Otrok pri gibanju razvija skladnost gibanja rok in nog in koordinacijo celega telesa in v prostoru.
* Ozaveščamo o hoji, kot najbolj zdrav način gibanja.
* Razvijanje koordinacije, preciznosti in ravnotežja ob premagovanju ovir. Spodbujanje radovednosti in veselja do umetniških dejavnosti, umetnosti in različnosti
* Otroci se likovno svobodno izražajo v naravnem okolju.
* Otrok spoznava značilnosti okolja, ki so pomembne za lokalno skupnost, npr. reka ali gora v bližini.
* Otroci igrajo igro vlog in razvijajo domišljijo.
* Otrok se seznanja z varnim vedenjem in se nauči živeti in ravnati varno v različnih okoljih; v vrtcu, na sprehodu, v gozdu.
* Otrok ima možnost razvijati sposobnosti in načine za vzpostavljanje, vzdrževanje in uživanje v prijateljskih odnosih z enim ali več otroki (kar vključuje reševanje problemov, pogajanje in dogovarjanje, razumevanje in sprejemanje stališč, vedenja in občutij drugih, menjavanje vlog, vljudnost v medsebojnem komuniciranju itn.).
* Otrok posluša sebi primerne pravljice in si širi besedni zaklad.
* Ob poslušanju in pripovedovanju pravljic ter drugih literarnih del razvija zmožnost domišljijske rabe jezika; spoznava moralno-etične dimenzije; s književno osebo se identificira ter doživlja književno dogajanje.
* Otrok ob knjigi doživlja ugodje, veselje, zabavo, povezuje estetsko in fizično ugodje ter pridobiva pozitivni odnos do literature.
* Otrok razvija sposobnost domišljijskega sooblikovanja in doživljanja literarnega sveta (predvsem podobo književne osebe in dogajalnega prostora).
* Otrok zaznava prirejanje 1-1 in prireja 1-1.
* Otrok razvija miselne operacije, ki so osnova za seštevanje, odštevanje.
* Otrok se seznanja z verjetnostjo dogodkov in rabi izraze za opisovanje verjetnosti dogodka.
* Otrok išče, zaznava in uporablja različne možnosti rešitve problema.
* Otrok rabi izraze za opisovanje položaja predmetov (na, v, pred, pod, za, spredaj, zadaj, zgoraj, spodaj, levo, desno .) in se nauči orientacije v prostoru.
* Otrok klasificira in razvršča.
* Otrok se seznanja s strategijami merjenja dolžine, površine in prostornine z merili in enotami.
* Itd. (po presoji pedagoškega delavca)

**Naloge vrtca:**

* Predstavitev vrtca Kralj Matjaž na uradni spletni strani Mreže gozdnih vrtcev in šol Slovenije.
* LDN gozdnega vrtca v LDN-ju vrtca Kralj Matjaž.
* Objava projekta na spletni stran vrtca: opis Mreže gozdnih vrtcev z njihovim logotipom.
* Pridobiti soglasje staršev za sodelovanje otrok v projektu.
* Objava splošnih, strokovnih in znanstvenih prispevkov v lokalnih, regijskih in nacionalnih medijih.
* Redna objava fotografij izvedenih aktivnostih v gozdu z ustreznim opisom dejavnosti in ciljev na uradnem družabnem omrežju Mreže gozdnih vrtcev in šol Slovenije, kjer se delijo primeri dobre prakse med vrtci: <https://www.facebook.com/search/top?q=mre%C5%BEa%20gozdnih%20vrtcev%20in%20%C5%A1ol%20slovenije>
* Sodelovanje na konferencah.
* Sodelovanjem s starši in z lokalno skupnostjo na področju razvoja gozdne pedagogike in je pri tem primer dobre praske v lokalnem in širšem okolju.
* Vsaj tedenski obisk gozda z realizacijo zastavljenega cilja.

Pomembni »gozdni« dnevi, ki jih bomo obeležili z aktivnostmi v gozdu:

* 21. marec: dan gozdov
* 27. april: dan dreves
* 5. junij: dan okolja

***7.7.Obogatitvene dejavnosti***

Obogatitvene dejavnosti se izvajajo v dopoldanskem času in so namenjene vsem otrokom. Načrtujejo in izvajajo jih strokovni delavci vrtca v času predpisane delovne obveznosti vzgojiteljev in pomočnikov vzgojiteljev in so skladne s cilji in načeli Kurikula za vrtce.

Dejavnosti v Malem sončku izvajajo otroci od drugega leta starosti do vstopa v šolo (izleti, igre z žogo, kolesarjenje, smučanje in plavanje).

Dodatne interesne dejavnosti se izvajajo od 3. leta dalje, enkrat mesečno v terminu, določenem za dodatno interesno dejavnost – izven izvedbenega kurikula vrtca (od 16:30 do 17:30). Izvajajo jih strokovne delavke. Na dodatne interesne dejavnosti otroke prijavijo starši in niso plačljive.

**Obogatitvene dejavnosti vrtec Kralj Matjaž Črna:**

* **Pevski zbor:** Taja Raztočnik, Cecilija Piko, Valerija Magdič
* **Mali sonček:** Urška Preložnik, Cecilija Piko, Aleksander Geršak, Marjana Tevč, Urška Erženičnik
* **FIT4kid– gibalni program:** vse skupine v vrtcu
* **Palček Bralček (bralna značka Petra Nosa):** Urška Kompan, Valerija Magdič, Nežka Potočnik
* **Dramatizacije vzgojiteljic:** Urška Preložnik, Urška Erženičnik(šola)
* **Peš bus:** Marjana Tevč
* **Plavalni in smučarski tečaj (oddelek 5-6 let):** Urška Kompan

**Obogatitvene dejavnosti vrtec Žerjav:**

* **Pevski zbor:** Irena Založnik
* **Mali sonček:** Irena Založnik, Ana Kajžer
* **FIT 4kid – gibalni program**: Irena Založnik, Ana Kajžer
* **Palček Bralček:** Ana Kajžer
* **Lonček kuhaj:** Ana Kajžer

**Dodatne interesne dejavnosti vrtec Kralj Matjaž Črna (od 16.30 do 17.30):**

* **Plesni vrtiljak**: Irena Založnik, pomoč Mateja Špeh (Od 4 do 6 let)
* **Ciciban planinec**: Cecilija Piko, Taja Raztočnik (Od 4 do 6 let)
* **Ura čarovnij in eksperimentov**: Urška Preložnik (Od 5 do 6 let)
* **Mali master šef vrtca**: Valerija Magdič, Urška Erženičnik (Od 5 do 6 let)
* **Pravljično popotovanje skozi gibanje** (joga za otroke): Lara Medved, Romana Zvizdalo, Ana Kajžer (Od 3 do 6 let)

## Stalno strokovno izpopolnjevanje delavcev

Izpopolnjevanje vsakega zaposlenega se spremlja in evidentira v njegovi osebni mapi, kjer je voden njegov osebni in profesionalni razvoj. Zaposlenim je omogočeno izobraževanje v vrtcu (strokovni aktivi, zbori vzgojiteljev, strokovni timi) in izven vrtca (študijske skupine, seminarji, različne druge oblike izobraževanja), z namenom izboljševanja vzgojno–izobraževalnega dela.

Zaposlene spodbujamo k samoizobraževanju s pomočjo naročene strokovne literature, spremljanja novosti preko spletnega omrežja, z ogledom drugih vrtcev in medsebojnimi hospitacijami.

Vodstvo spodbuja zaposlene k izpopolnjevanju pogojev za napredovanje – potrdila (plačilni razredi, nazivi), sodelovanju z zunanjim okoljem, predstavitvi svojega dela širši javnosti (CATV, lokalni časopisi, strokovni članki v predšolskih revijah).

***8.1. Cilji izobraževanja***

* Omogočiti delavcem spremljanje sprememb in poglabljanje znanja njihove stroke.
* S pomočjo izobraževanja spodbujati pri delavcih strokovno avtonomnost in odgovornost.
* S pomočjo izobraževanja najti čim boljše poti k uresničevanju skupne vizije vrtca.
* Upoštevati delavčeva močna področja, njihove lastne pobude za spremembe v praksi in jih pri tem podpirati.

***8.2. Strokovno izpopolnjevanje v letu 2023/2024***

|  |  |  |  |  |  |
| --- | --- | --- | --- | --- | --- |
| **Vsebina** | | **Izvajalec** | | **Termin** | **Udeleženci** |
| Prostor kot tretji vzgojitelj | | Andreja Pažek | | 17. oktober 2023 | Strokovni delavci vrtca Kralj Matjaž in vrtca Mežica |
| Strokovni posvet ravnateljev | | Ministrstvo za šolstvo in šport | | Oktober 2023 | Mateja Špeh |
| Študijska srečanja | | ZRSŠ OE Slovenj Gradec | | Po dogovoru | Strokovni delavci vrtca |
| GEO park | | Geopark Karavanke | | Oktober 2023 – maj 2024 | Cecilija Piko, Urška Preložnik |
| Varno s soncem | | ZZV Celje | | Maj 2024–september 2024 | Nežka Potočnik |
| EKO vrtec | | Društvo za okoljsko vzgojo Evrope (FEE) | | September 2023 | Aleksander Geršak |
| Program »Zdravje v vrtcu« | | NIJZ Ravne na Koroškem | | Po dogovoru – v jesenskem in spomladanskem času | Aleksandra Mičić |
| Prva pomoč pri nenadnih stanjih v vrtcu, s TPO z defibrilatorjem | | Aleksandra Saša Horvat, ZD Ravne na Koroškem | | April – 9. 4. 2024 | Strokovni delavci vrtca |
| Mesečni strokovni aktivi, aktivi vzgojiteljskega zbora | | Mateja Špeh | | Po dogovoru – enkrat mesečno | Strokovni delavci vrtca |
| Zbori delavcev  Interna in individualna izobraževanja v vrtcu ali izven | Mateja Špeh, Mitja Pranjič, ravnatelj  Po dogovoru in ponudbi | | Po dogovoru  Po dogovoru in odobritvi ravnatelja – šolsko leto 2023/2024 | | Vsi delavci vrtca  Strokovni  delavci vrtca | |

***8.3. Mentorstvo pripravnikom***

Opravljanje praktičnih vsebin v šolskem letu 2023/2024 – mentorstvo bo določeno naknadno po dogovoru z ravnateljem in pomočnico ravnatelja za vrtec Matejo Špeh.

**Vrtec Kralj Matjaž Črna na Koroškem**

Dijak/inja:

Mentorica:

## Povezovanja in sodelovanja s starši

Eden pomembnejših vidikov kakovosti predšolske vzgoje je tudi sodelovanje s starši, zato mu v našem vrtcu namenjamo veliko pozornosti. Povezanost in sodelovanje vrtca s starši je za otrokovo počutje v vrtcu zelo pomembno. Ker se zavedamo, da je naša in starševska dolžnost otrokovo dobro počutje v vrtcu, načelo kurikula pa pravi, da imajo starši pravico sodelovati pri načrtovanju življenja in dela v vrtcu ter po dogovoru z vzgojiteljico aktivno sodelovati pri vzgojnem delu, ga tudi udejanjamo.

**Prizadevamo si, da:**

* s starši gojimo odprt dialog in jim zagotavljamo možnost soodločanja v vseh pomembnih zadevah v zvezi z njihovim otrokom;
* pri načrtovanju in izvajanju vzgojnega dela upoštevamo opažanja in spoznanja staršev o njihovem otroku;
* vedno dobro prisluhnemo pripombam staršev in se nanje ustrezno odzovemo tako, da upoštevamo prepričanja in nadzore staršev glede vzgoje in izobraževanja otrok;
* ščitimo otrokove pravice;
* imajo starši pravico in dolžnost do postopnega uvajanja otrok v vrtec;
* staršem zagotovimo stalno informiranje ter sistematično seznanjanje z njihovimi pravicami in odgovornostmi;
* spodbujamo starše k aktivnemu vključevanju v življenje in delo vrtca oziroma oddelka;
* v dogovoru z vzgojiteljico spodbujamo aktivno sodelovanje pri vzgojnem delu, ob tem pa navajamo starše na upoštevanje strokovne avtonomnosti vrtca;
* omogočamo sprotno izmenjavo informacij o otroku z vzgojiteljico in pomočnico vzgojiteljice.

**Starše informiramo preko:**

* skupnih roditeljskih sestankov,
* roditeljskih sestankov po oddelkih,
* individualnih pogovorov s starši,
* uradne spletne strani vrtca Črna in e-asistenta,
* drugih oblik sodelovanja.

**Druge oblike sodelovanja so:**

* predavanja z vzgojno vsebino,
* delavnice za starše,
* razne zbiralne akcije,
* sodelovanje pri dejavnostih in akcijah,
* informacije na oglasnih deskah in spletni strani,
* dnevni kontakti,
* druženje na izletih in prireditvah.

***9.1. Sodelovanje s starši v letu 2023/2024***

|  |  |  |  |
| --- | --- | --- | --- |
| **Vsebina** | **Oblika** | **Termin** | **Nosilec naloge** |
| Predstavitev vrtca in organizacije dela, dogovor o uvajanju otrok | Prvi roditeljski sestanek za starše | 30. avgust 2023 | Pomočnica ravnatelja Mateja Špeh, ravnatelj Mitja Pranjič, strokovni delavci vrtca |
| Predstavitev  LDN vrtca in LDN  oddelkov vrtca Črna in Žerjav | Po oddelkih, predstavitev LDN-ja, seznanitev z e-asistentom za starše, predavanje po dogovoru | Oktober 2023 | Strokovni delavci vrtca, zunanji sodelavci |
| Strokovno predavanje za starše – Vzgoja otrok v današnjem času | Drugi roditeljski sestanek za starše | April 2024 | Damjana Šmid, prof. soc. pedagogike |
| Sodelovanje s starši na različnih oblikah srečanj | Srečanja z otroki in starši – delavnice, pohodi, tabor, srečanja v telovadnici, športne igre, zaključna prireditev vrtca,… | Po planu oddelka – povezovanje z ostalimi oddelki v vrtcu | Mateja Špeh, strokovni delavci vrtca |
| Individualni pogovori s starši – pogovorne ure | Pogovorne ure | 1x mesečno – po dogovoru v popoldanskem času | Strokovni delavci vrtca |
| Individualni pogovori s starši – svetovalno delo | Svetovanje, načrtovanje, evalvacija ciljev, analiza doseženega,… | Po dogovoru in potrebi v popoldanskem času | Vesna Trop, Bojana Večko, Zala Mlakar in strokovni delavci vrtca |

***9.2.Svet staršev***

Preko sveta staršev starši uresničujejo svoje interese in dajejo soglasje k nadstandardnim programom, jih predlagajo, dajejo mnenje o letnem delovnem načrtu, volijo predstavnika v svet zavoda.

Svet staršev vrtca je sestavljen iz izvoljenih predstavnikov staršev vsakega oddelka. Vsak oddelek izvoli tudi namestnika predstavnika. Njihov mandat traja eno leto.

Člani sveta staršev in njihovi namestniki so objavljeni na spletni strani OŠ Črna na Koroškem in vrtca Kralj Matjaž Črna na Koroškem.

***9.3.Pravice in obveznosti staršev***

**Starši imajo pravico do:**

* spoštovanja in upoštevanja njihove vloge kot primarnih skrbnikov in nosilcev glavne odgovornosti za otrokovo vzgojo in razvoj;
* do postopnega uvajanja otroka v vrtec, tako da smejo biti skupaj z njim v skupini;
* do korektnega obveščanja o otrokovem počutju, razvoju, napredku ...;
* do vpogleda v programe dela za otroke;
* do zaščite zasebnosti, s poudarkom na varovanju osebnih podatkov;
* do sodelovanja pri načrtovanju in organiziranju življenja in dela v vrtcu – oddelku. Pri tem upoštevajo meje svojega soodločanja in ne posegajo v strokovno avtonomnost vrtca;
* do sodelovanja v svetu staršev in preko predstavnika v svetu OŠ Črna.

**Obveznosti staršev:**

* sprejemanje strokovnih usmeritev vrtca (organizacijskih, vsebinskih, prehranjevalnih...),
* spoštovati sprejete dogovore in naš poslovni čas,
* sodelovanje z delavci vrtca v dobro otroka in kvalitete programov,
* spoštovanje osebne integritete vzgojiteljice in drugih delavcev vrtca,
* izpolnjevanje sprejetih dogovorov, vezanih na finančne obveznosti in izbrani program,
* seznanjanje vzgojiteljice s posebnostmi otroka,
* obveščanje vzgojiteljice o boleznih in drugih vzrokih odsotnosti otroka,
* da v vrtec pripeljejo zdravega otroka,
* zagotovitev spremstva otroka na poti v in iz vrtcakot to določa zakon o varnosti cestnega prometa,
* otroka ob prihodu v vrtec predati strokovni delavki,
* s pogodbo o določitvi medsebojnih pravic in obveznosti vrtec skupaj s starši določa obseg medsebojnih pravic in obveznosti.

## Sodelovanje z ustanovami in organizacijami

Vrtec sodeluje z mnogimi organizacijami v kraju in tudi izven njega. Gre za aktivno sodelovanje in vključevanje v okolje zaradi zagotavljanja širših interesov za otroke. Pomembno je spodbujati sodelovanje različnih institucij v okolju zaradi reševanja zadev skupnega pomena. Izkoristiti moramo možnost dejavnikov v okolju za bogatitev vzgojnega dela z otroki in za bogatitev življenja ter dela v vrtcu.

**Ustanove in organizacije, s katerimi sodelujemo:**

* Osnovna šola Črna na Koroškem,
* drugi vrtci v regiji in tudi izven nje,
* CUDV Črna na Koroškem,
* policijska postaja,
* Zavod za zdravstveno varstvo Ravne na Koroškem,
* Gasilsko društvo Črna na Koroškem,
* Čebelarsko društvo Črna na Koroškem,
* knjižnica Črna na Koroškem,
* Osrednja koroška knjižnica »dr. Franc Sušnik« knjižnica Ravne na Koroškem,
* Društvo diabetikov Črna na Koroškem,
* knjižnica osnovne šole Črna na Koroškem,
* Društvo prijateljev mladine Črna,
* Turistično društvo Črna,
* Krajevna skupnost Žerjav,
* Taborniško društvo Žerjav,
* Geopark Karavanke,
* Občina Črna na Koroškem,
* lovska društva,
* ZRSŠ Slovenj Gradec,
* športna društva Črna na Koroškem,
* CSD Ravne na Koroškem,
* Zavod RS za varstvo narave OE Maribor,
* Planinska zveza Slovenije, PD Črna na Koroškem
* Glasbena šola Ravne na Koroškem – oddelek Črna.

## Pedagoška dokumentacija

V skladu s pravilnikom o dokumentaciji v vrtcu in vodenjem dokumentacije v drugih predpisih, v skladu s koncepcijo sodobnega vrtca, na osnovi izkušenj, teoretičnih in praktičnih izhodišč, ki so opredeljena kot veljavne teoretične podlage, ter v skladu z usmeritvami vrtca, vodi vrtec naslednjo dokumentacijo:

* kroniko vrtca,
* letni delovni načrt vrtca,
* letni delovni načrt posameznega oddelka,
* vsebinske priprave vzgojiteljic za določeno obdobje (elektronska oblika),
* vpisni list,
* zdravniško spričevalo,
* imenik otrok, vključenih v vrtec,
* e-dnevnik dela,
* končno poročilo o uresničevanju LDN oddelka in vrtca,
* zapisnike sej vzgojiteljskega zbora,
* soglasja staršev za različne potrebe dela,
* pogodbo,
* osebno mapo za otroka s posebnimi potrebami,
* stalno ali začasno mapo o izpisu otroka iz vrtca.

***11.1. Spremljanje pedagoškega procesa***

V vrtcu poteka spremljanje in vrednotenje pedagoškega procesa na dveh nivojih.

Makro nivo:

* vrednotenje razvojnega načrta vrtca,
* vrednotenje realizacije LDN vrtca,
* vrednotenje LDN vzgojitelja v oddelku.

Mikro nivo:

* vrednotenje in spremljanje vzgojnega dela, načrtovanega v dnevni skici vzgojitelja,
* vrednotenje realizacije tematsko-programske celote z vidika zastavljenih ciljev in razvojnih nalog.

## Zaključek

Otroku pomeni vrtec prvo srečanje z javnim prostorom – z institucijo. Z vključitvijo vanj nehote postane del sistema, ki ga na eni strani obvladuje država, na drugi strani starši.

Institucija je prostor, so norme, pravila, so dogovori, je vse, čemur daje smisel in vrednost človek, njegova kultura, njegovo znanje, svojskost in drža.

Biti del sistema, pa vendar imeti svojo identiteto, je hkrati najti moč v ohranjanju vrednot iz preteklosti in v oblikovanju kvalitete življenja v sedanjosti in prihodnosti.

V instituciji moramo najti primerno ravnotežje med izročilom in sodobnostjo, med idejami in navadami, ki jih otrok prinese v vrtec, ter vsebino programov. Nedvomno v vrtcu Kralja Matjaža v Črni na Koroškem stremimo k nenehnemu izboljševanju in nadgrajevanju našega dela.

Z veliko znanja, jasnimi in načrtovanimi cilji, ustvarjalnim nemirom, tvornim sodelovanjem, dobro komunikacijo in z nenehno željo po izboljšavah bomo zanesljivo dosegli vedno večjo kakovost našega delovanja. Odprti smo za sprejemanje novih znanj in skrbimo za optimalen razvoj naših otrok in hkrati strokovnih delavcev.

Zavedamo se, da je biti vzgojitelj poslanstvo!

Črna na Koroškem, september 2023 Pomočnica ravnatelja za vrtec: Mateja Špeh